Diari Oficial de la Generalitat Valenciana


Sumari del DOGV 5855, del 23-09-2008 (2008/10098)

Informació pública amb el text resumit de nou resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les entitats: Escuela Noruega de Rojales Fundació de la Comunitat Valenciana, Fundació de Neurocirurgia Educació i Desenrotllament de la Comunitat Valenciana, Fundació de la Comunitat Valenciana Ciutat Politècnica de la Innovació, Fundació de la Comunitat Valenciana Giner i Bono, Fundació de la Comunitat Valenciana Societat Obrera la Marítima Terrestre, Fundació Intercoop de la Comunitat Valenciana, Fundació Grup Real de la Comunitat Valenciana, Fundació de l'Il·lustre Col·legi Oficial de Metges de Castelló de la Comunitat Valenciana, Fundació de la Federació de Futbol de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5855

Data del DOGV
:   23-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10399


Data del document
:   17-09-2008

Organisme emissor
:   Conselleria de Justícia i Administracions Públiques

Tipus de document
:   Anunci

Descriptors 

:   * fundació
    * registre de documents

Informació pública amb el text resumit de nou resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les entitats: Escuela Noruega de Rojales Fundació de la Comunitat Valenciana, Fundació de Neurocirurgia Educació i Desenrotllament de la Comunitat Valenciana, Fundació de la Comunitat Valenciana Ciutat Politècnica de la Innovació, Fundació de la Comunitat Valenciana Giner i Bono, Fundació de la Comunitat Valenciana Societat Obrera la Marítima Terrestre, Fundació Intercoop de la Comunitat Valenciana, Fundació Grup Real de la Comunitat Valenciana, Fundació de l'Il·lustre Col·legi Oficial de Metges de Castelló de la Comunitat Valenciana, Fundació de la Federació de Futbol de la Comunitat Valenciana. [2008/10509]  
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de data 16 de juny de 2008, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Escuela Noruega de Rojales Fundació de la Comunitat Valenciana, amb el número 179 A i classificar-la de caràcter educativa. El seu domicili radicarà a Rojales, av. de Castilla, núm. 38  
La Fundació té com a objecte el foment de la cultura noruega mitjançant l'aplicació dels plans d'ensenyaments noruecs a escoles privades de Noruega a la comarca del Baix Segura; comprén quantes activitats docents i culturals siguen necessàries i potenciarà les activitats necessàries per al compliment dels dits fins. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenrotllament de l'objecte de la Fundació s'efectuarà a través d'alguna de les formes següents d'actuació: activitat principal inicial: cobertura d'una escola privada a la localitat de Rojales (Alacant). L'esmentada cobertura suposa el sosteniment dels seus costos, i complir amb això el fi social de la Fundació. A més, la Fundació realitzarà altres activitats en compliment dels fins referits en l'article anterior, com impartir conferències, promoure trobades interculturals hispano-noruegues.   
Seran potencials beneficiaris de la Fundació els xiquets i xiquetes que siguen ciutadans noruecs amb necessitat de cursar estudis a Espanya, d'acord amb el pla d'estudis per a escoles privades de Noruega. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.   
Segon. Per Resolució de data 16 de juny de 2008, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació de Neurocirurgia Educació i Desenrotllament de la Comunitat Valenciana, amb el número 487 V i classificar-la de caràcter sanitària i de cooperació al desenrotllament. El seu domicili radicarà a Rocafort, Urbanització Santa Bàrbara, 54R.  
El fi de la Fundació és el desenrotllament, la promoció i foment de qualsevol classe d'estudis, activitats i investigacions que incidisquen en el camp de les neurociències, i en particular, de la neurocirurgia.  
En els pròxims anys, la Fundació podrà desenrotllar, en la mesura que els mitjans econòmics ho permeten i d'acord amb els programes concrets que en cada cas aprove el Patronat, les següents activitats, totes aquestes destinades al seu fi fundacional:   
Col·laborar en cursos pràctics que demanden mestria o coneixement pràctic d'una determinada tècnica aplicable a les neurociències.  
Promocionar tutories contractades per professionals per a l'aprenentatge individualitzat i àgil de determinades destreses pràctiques al laboratori (exemples: endoscòpia, microcirurgia, neuroanatomia.)   
Donar suport i col·laborar en la formació del personal sanitari. Se centrarà tant en la docència bàsica a col·lectius escolars i públic en general, com a l'acabat de llicenciar, generalistes i especialistes.   
Cooperar en programes de formació mitjançant cursos, seminaris, i conferències. S'hauran de desenrotllar sempre amb la col·laboració d'experts, principalment de la comunitat, sense excloure prestigioses personalitats nacionals i estrangeres.   
Afavorir la comunicació i investigació científica i contribuir al millor desenrotllament de la salut, principalment en l'àrea de les neurociències.   
Crear i coordinar grups de voluntaris per a ajudar els professionals sanitàries en països empobrits a poder atendre malalts neurològics, promocionar la salut en el camp de les neurociències i col·laborar en la seua formació, fins i tot, amb la construcció i gestió d'hospitals i centres sanitaris en els esmentats països.   
El clima d'atonia i la falta d'estímuls socials, així com l'absència de connexió entre l'investigador clínic i els sectors productius, ha fet que l'aportació al progrés de la docència pràctica siga encara escassa i impròpia del lloc que en altres ordes ens ha correspost a la nostra Comunitat. Per això, serà prioritari per a la Fundació crear nexes que unisquen la docència pràctica amb el desenrotllament socio- econòmic de la nostra Comunitat.   
Resultarà imprescindible divulgar els continguts i resultats de les activitats que la Fundació haja finançat. S'estimularà i gestionarà el patrocini en l'edició de butlletins informatius, casos problemes, monografies, vídeos, etc.   
Com a primer programa d'actuació, la Fundació tindrà com a objectiu principal l'organització i el desenrotllament de tots els actes que facen possible dissenyar amb solidesa les línies principals d'actuació:   
Promoure la cooperació entre diferents estaments de personal sanitari relacionats amb les neurociències.  
Propiciar l'establiment de convenis amb entitats, organitzacions i institucions públiques o privades nacionals i internacionals, que tendisquen a incrementar la seua cooperació en la docència pràctica en neurociències.   
Participar en l'àmbit de l'educació, investigació, i pràctica de la salut i col·laborar en l'organització de cursos, seminaris, congressos que ens ajuden a solidificar el compliment del nostre fi fundacional en els pròxims anys.  
Contactar amb totes i cada una de les persones o institucions que puguen estar interessades en les nostres activitats, o bé que els afecten directament o indirectament necessitats incloses en els nostres objectius.  
El desenrotllament dels fins de la Fundació s'efectuarà a través d'alguna de les formes següents d'actuació:  
Per la Fundació directament en centres propis o aliens.  
Concedint ajudes tècniques o econòmiques.  
Atorgant subvencions a altres institucions.  
Participant en el desenrotllament de les activitats d'altres entitats que realitzen treballs o funcions coincidents o complementàries amb les de la pròpia Fundació.   
Mitjançant la realització d'estudis, investigacions, cursos i conferències.   
Mitjançant publicacions, exposicions i altres activitats, mediambientals, socials, culturals o educatives.   
La Fundació destinarà efectivament el patrimoni i les seues rendes, d'acord amb la legislació vigent i els presents Estatuts al compliment dels seus fins fundacionals.   
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment.   
El Patronat donarà informació suficient dels fins i activitats de la Fundació perquè siguen coneguts pels seus eventuals beneficiaris i la resta d'interessats.   
L'elecció dels beneficiaris s'efectuarà pel Patronat amb criteris d'objectivitat, imparcialitat i no discriminació entre les persones o organismes que reunisquen les circumstàncies següents:   
Que formen part del sector de població atés per la Fundació.   
Demandar la prestació o servei que la Fundació pot oferir.   
No tindre mitjans adequats per a obtindre els mateixos beneficis que els prestats per la Fundació.  
Que complisquen altres requisits que, complementàriament, puga acordar el Patronat, específics per a cada convocatòria.  
La Fundació gaudirà de plena llibertat per a l'elecció dels beneficiaris. En conseqüència, ningú no podrà al·legar ni individualment ni col·lectivament davant de la Fundació o els seus òrgans el gaudi dels esmentats beneficis ni imposar la seua atribució a persones o institucions determinades.  
Tercer. Per Resolució de data 28 de juliol de 2008, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació de la Comunitat Valenciana Ciutat Politècnica de la Innovació, amb el número 488 V i classificar-la de caràcter de foment de l'economia. El seu domicili radicarà a València, al Campus de la Universitat Politècnica de València, Camí de Vera, s/n.  
L'objecte o fi principal de la Fundació és la realització, de forma directa o concertada d'actuacions de suport a la investigació aplicada i a la transferència de coneixement i tecnologia en la CPI, i entre aquesta i l'entorn empresarial, i viceversa, i destacar, prioritàriament, les tasques de promoció, orientació, gestió i finançament de la investigació i de les seues infraestructures, la difusió i l'explotació de les seues capacitats i resultats, així com la promoció de la innovació empresarial, l'atracció de recursos i la gestió de les relacions amb empreses i institucions.   
El desenrotllament de l'objecte de la Fundació s'efectuarà a través d'alguna de les activitats específiques que, amb caràcter purament enunciatiu i no exhaustiu, s'indiquen:   
La promoció, i si és el cas, el desenrotllament, d'actuacions en tots aquells àmbits i matèries que puguen resultar d'interés per a fomentar la consecució dels seus fins fundacionals, en particular:   
La gestió integral de la CPI com a entorn d'innovació, i, en concret:   
La promoció i explotació, tant genèrica com específica de les capacitats i dels resultats del Sistema d'I+D+i de la CPI; fins i tot la intermediació i la gestió per encàrrec del IP generat al parc.   
L'anàlisi tecnològica i competitiva d'empreses i sectors empresarials per tal d'orientar la seua interactuació amb la comunitat d'usuaris de la CPI.   
L'impuls i suport a la creació d'empreses de base tecnològica per part de la comunitat d'usuaris de la CPI; incloses entre altres, accions de formació, orientació, allotjament corporatiu o finançament; també la presa de participació en aquestes empreses.   
El suport, mobilització i gestió de recursos de qualsevol tipus, tant públics com privats, destinats a enfortir el Sistema d'I+D+i de la CPI i a millorar la seua interacció amb l'entorn empresarial; inclosos recursos humans, tècnics i financers.   
La promoció i realització de congressos, seminaris i taules redones relacionats amb els fins de la Fundació.   
L'edició, difusió i, si és el cas, la comercialització, de publicacions especialitzades relacionades amb els fins de la Fundació.   
La promoció i realització de campanyes de sensibilització social relacionades amb els fins de la Fundació.   
El suport, la col·laboració i, si és el cas, la participació en ens públics i privats en què s'estructuren les actuacions d'aquells agents socials relacionats amb els fins de la Fundació.   
La col·laboració amb els poders públics, institucions i entitats, públiques i privades, en activitats coincidents amb els fins de la Fundació.  
Serà beneficiari potencial de la Fundació qualsevol membre de la Comunitat d'usuaris de la CPI. S'entén com a tal la formada pel personal dels seus instituts i centres d'Investigació, les mateixes estructures d'investigació (tant les pròpies de la Universitat Politècnica de València com les constituïdes entre la Universitat Politècnica de València i altres entitats o empreses) i de les empreses que, independentment de la seua nacionalitat, estan ubicades en la CPI o en qualsevol de les seues delegacions.   
També seran beneficiaris de la Fundació totes aquelles persones i entitats privades i públiques que, independentment de la seua nacionalitat, exercisquen una activitat relacionada o coincident amb la de la Fundació o amb la Comunitat d'Usuaris de la CPI, d'acord amb el que establixen els presents Estatuts.   
La Fundació atorgarà amb criteris d'imparcialitat, objectivitat i no discriminació els seus beneficis les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada..  
Quart. Per Resolució de data 28 de juliol de 2008, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació de la Comunitat Valenciana Giner i Bono, amb el número 489 V i classificar-la de caràcter de defensa del medi ambient. El seu domicili radicarà a Cullera, al carrer Ramón i Cajal, núm. 16.  
La Fundació té com a objecte la cooperació per al desenrotllament de les condicions de vida de les persones sense recursos a través de la utilització de l'arquitectura. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa, sense ànim de lucre.   
El desenrotllament de l'objecte de la Fundació s'efectuarà a través d'alguna de les formes següents d'actuacions:   
Activitats en defensa dels més pobres, i col·laborar a millorar les seues condicions de vida, mitjançant la utilització de l'arquitectura, urbanisme i medi ambient, dins i fora d'Espanya.   
Finançament o cofinançament, amb altres empreses o institucions públiques o privades, de projectes i beques per a la millora de l'hàbitat de les persones, i aportar coneixements per a projectar el territori i contribuir amb la tecnologia adequada a poder afrontar desastres naturals, com a terratrèmols, avingudes, falta d'aigua, desertització i incendis.   
Estudis específics sobre habitatge i infraestructures: habitatge mínim, accessibilitat, racionalització de l'ús dels recursos naturals i l'energia, confort i impacte en el medi ambient.   
Promoció d'activitats culturals: exposicions, premis, col·loquis, conferències, redacció d'articles periodístics o de premsa especialitzada, edició i crítica de llibres i revistes, per a la promoció d'intervencions en arquitectura, urbanisme i medi ambient, amb especial atenció als aspectes d'habitabilitat, qualitat i sostenibilitat.   
La Fundació estarà oberta a col·laborar amb altres institucions, en particular amb la Universitat Politècnica de València, perquè forme personal investigador per als fins d'aquella.   
Seran potencials beneficiaris de la Fundació els més pobres en relació a les seues condicions de vida referides a l'arquitectura i l'urbanisme. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada..  
Cinqué. Per Resolució de data 28 de juliol de 2008, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació de la Comunitat Valenciana Societat Obrera la Marítima Terrestre, amb el número 490 V i classificar-la de caràcter d'assistència social. El seu domicili radicarà a València, ampliació sud del Port de València, s/n.  
La Fundació té com a objecte la prestació de serveis socials i assistencials, com ara:   
Complements de prestacions per mort, invalidesa, supervivència, viudetat i orfandat, causada per accident siga o no laboral.   
Per a prestacions especials, consistents en ajudes econòmiques extraordinàries.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenrotllament de l'objecte de la Fundació s'efectuarà a través de la gestió d'un Fons d'Assistència Social, creat per aportacions de les empreses afectades pel conveni col·lectiu d'estibadors portuaris. Així com pels rendiments dels béns dotacionals de la Fundació, i dels ingressos procedents d'ajudes, subvencions o donacions que reben, tant de persones o entitats públiques com a privades.   
Seran potencials beneficiaris de la Fundació els treballadors afectats pel «Conveni Col·lectiu d'Estibadors Portuaris del Port de València», el seu cònjuge o descendents, i en la forma que es determine per a cada una de les prestacions.   
Igualment, ho seran aquells treballadors jubilats, el seu cònjuge o descendents; així com els/les viudos/es dels treballadors/ores del sector de l'estiba del port de València, ja siga per haver treballat en l'Organització de Treballadors Portuaris (OTP) o en la Societat Estatal d'Estiba i Desestiba del Port de València (SEVASA), o en qualsevol entitat que la substituïsca.   
La Fundació atorgarà amb criteris d'imparcialitat, objectivitat i no discriminació els seus beneficis a les persones que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona determinada.  
Sisé. Per Resolució de data, 28 de juliol de 2008, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Intercoop de la Comunitat Valenciana, amb el número 90 C i classificar-la de caràcter de foment de l'economia social. El seu domicili radicarà a Almassora, al Polígon Industrial Millars, carrer Comerç, núm. 3.  
Constitueix l'objecte d'aquesta Fundació l'aplicació pràctica del compromís social del Grup Intercoop en la comunitat en què es desenvolupa, i assumir com a fins propis la innovació, el desenrotllament, la promoció, el foment, la difusió, la cooperació, l'estudi i la formació en matèria de:   
Cooperativisme i economia social.   
Excel·lència empresarial: qualitat, diversificació, prevenció riscos laborals, i responsabilitat social.   
Agroalimentació   
Medi ambient   
Desenrotllament rural.   
Patrimoni natural, artístic i cultural.   
Cooperació internacional al desenrotllament.   
Activitats per a jóvens menors de 30 anys.   
Autonomia personal i atenció a les persones en situació de dependència.   
Energies renovables i noves tecnologies.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenrotllament de l'objecte de la Fundació s'efectuarà mitjançant les activitats d'elaboració d'informes, estudis i projectes; publicacions, goles i manuals; programació i realització de cursos, fòrums, jornades i convencions; tallers, fires, i exposicions; programes de treball en centres tecnològics; anàlisi de mercat; assessorament; elaboració de plans estratègics; participació en projectes internacionals de cooperació; i recerca de nous productes agroalimentaris.   
Realitzarà les activitats esmentades, bé directament, bé mitjançant acords d'intercooperació amb altres entitats. A més, subscriurà convenis amb administracions públiques i empreses privades per al millor compliment dels seus fins.   
Seran potencials beneficiaris de la Fundació les cooperatives i altres entitats de l'economia social, així com les persones físiques o jurídiques implicades en la comunitat en què el Grup Intercoop desenrotlla el seu objecte social.   
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Seté. Per Resolució de data 28 de juliol de 2008, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Grup Real de la Comunitat Valenciana, amb el número 180 A i classificar-la de caràcter de foment de l'economia. El seu domicili radicarà a Dénia, a la carretera dels Marines, carrer Assegador del Palmar, núm. 20.  
El fi fundacional és promoure tot tipus d'activitats relacionades amb la formació empresarial, en especial, la formació contínua i l'actualització de coneixements i habilitats d'operaris, comandaments intermedis i directius d'empreses.  
La Fundació durà a terme les esmentades finalitats directament o per mitjà de persones o entitats, preferentment sense ànim de lucre, nacionals o estrangeres.  
Per al desenrotllament del seu fi fundacional, la Fundació realitzarà qualsevol classe de cursos, seminaris i jornades de diversa índole que, partint de la realitat empresarial, acosten l'alumne a totes aquelles situacions que puguen desenrotllar-se en el seu treball diari.  
Vuité. Per Resolució de data 30 de juliol de 2008, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació de l'il·lustre Col·legi Oficial de Metges de Castelló de la Comunitat Valenciana, amb el número 41C i classificar-la de caràcter sanitària. El seu domicili radicarà a Castelló, av. Caputxins, núm. 9.  
La Fundació té com a objecte millorar la formació permanent dels col·legiats metges de Castelló i la investigació clínica. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa. El desenrotllament de l'ampli objecte de la Fundació podrà concretar-se en activitats específiques com les següents:   
Organitzar i coordinar cursos, col·loquis, debats, congressos, sessions d'estudis i totes aquelles activitats formatives pròpies dels seus fins.   
Concedir beques i ajudes a persones o entitats, especialment a metges postgraduats.   
Promoure i facilitar amb aqueix mateix esperit la investigació dins del camp de la Sanitat.   
Promocionar, impulsar i facilitar activitats de formació mèdica continuada.   
Organitzar i col·laborar en la celebració d'exposicions generals i monogràfiques del món sanitari.   
Subvencionar i editar, si és procedent, llibres, publicacions i monografies relacionades amb temes sanitaris.   
Promoure, impulsar i facilitar la creació de Fòrums de debat oberts a la societat sobre temes relacionats amb la salut i la cultura en general, dirigits a fomentar la inserció del món sanitari en la societat.   
Qualssevol altres mitjans que permeten a la Fundació el millor compliment dels seus fins.   
Seran potencials beneficiaris de la Fundació els membres del Col·legi Oficial de Metges de Castelló i les institucions i centres sanitaris que actuen o presten els seus serveis assistencials a la província de Castelló. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Nové. Per Resolució de data 31 de juliol de 2008, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació de la Federació de Futbol de la Comunitat Valenciana, amb el número 491 V i classificar-la de caràcter esportiva. El seu domicili radicarà a València, av. Baró de Càrcer, núm. 40.  
L'objectiu o fi principal de la Fundació és:   
La realització, de forma directa o concertada, de plans, programes i tot tipus d'activitats que faciliten el desenrotllament i redunden en benefici de la modalitat esportiva del futbol i de les seues diferents especialitats i categories, així com en la millora i en benefici de la formació tècnica, personal i professional dels diferents participants en les competicions pròpies d'aquest esport, tant de caràcter aficionat com a professional.  
La cooperació al compliment dels fins d'interés general de l'entitat Fundadora, consistents a aconseguir, de forma primària i principal, el foment i la millora del futbol i dels seus diversos participants en les seues distintes categories i edats.  
L'acostament de l'esport del futbol a la societat; difondre i expandir els fins d'interés general que comparteixen l'entitat Fundadora i la Fundació; inculcar en la joventut la practica del futbol i facilitar l'accés de tots a aquest, i procurar que la seua pràctica vaja dirigida a la formació integral de la persona.   
En compliment i desenrotllament dels fins propis de la Fundació referits, seran així mateix finalitats pròpies de la Fundació:  
Participar en el desenrotllament i en el finançament dels programes que amb semblants finalitats a les establides aquest article 5 execute l'entitat Fundadora.   
Elaborar i executar programes de formació d'esportistes, preparadors, tècnics, entrenadors, àrbitres i la resta de persones intervinents en les competicions, de tots els nivells i categories.   
Elaborar i executar programes que contribuïsquen a la millora de les dotacions i infraestructures del futbol no professional.   
Crear i fomentar la creació de fòrums públics de debat sobre qüestions vinculades a la pràctica del futbol, al seu desenrotllament i millora.   
Crear i executar programes i activitats pels quals es generen i reassignen recursos en favor dels nivells i categories inferiors del futbol i aprofitar l'interés social que genera la pràctica del futbol d'alt nivell.   
Així mateix, en compliment dels fins propis de la Fundació, podran realitzar-se, entre altres, amb caràcter merament enunciatiu i no limitador, les activitats següents:   
Plans, programes i activitats de promoció, formació, suport als moviments associatius que a juí del Patronat resulten afins amb els objectius de la Fundació, la comunicació, i en general, activitats destinades al compliment del fi principal perseguit, de conformitat amb la planificació que realitze el Patronat.   
Programes de patrocini d'exposicions i edicions de publicacions relacionades amb el foment del futbol; convocarà premis i beques en relació amb les millors aportacions que des de la societat es facen en l'àmbit dels fins fundacionals; fomentarà la practica del futbol entre els jóvens, sense descuidar la formació en els valors humans; promocionarà el planter de jóvens valors en l'esport. i cooperarà en la formació de la joventut per al futur; promourà els intercanvis esportius i culturals dins de la Comunitat Valenciana; promocionarà els estudis, publicacions i la difusió de la influència de l'esport en la qualitat de vida, i, en general, qualsevol altra activitat que servisca a l'acostament de l'esport a la societat, singularment el futbol.   
Serveis d'assistència sanitària i hospitalització, incloses les activitats auxiliars o complementàries com serien l'entrega de medicaments i serveis accessoris d'alimentació, allotjament i transport, quan el lesionat siga futbolista federat.   
Qualsevol altra activitat que servisca per al millor compliment dels fins fundacionals. La Fundació prestarà les anteriors activitats, atenent els criteris d'oportunitat i prioritat, i considerant les circumstàncies i necessitats socials, així com els mitjans de què vaja disposant.   
En la planificació i desenrotllament de les activitats i programes que realitze la Fundació en compliment dels seus fins propis, caldrà ajustar-se amb criteri general a conjugar l'accés a aquestes dels participants procedents de les categories més modestes del futbol, el sosteniment econòmic i la viabilitat de la mateixa Fundació, la generació de recursos a destinar a la millora de les condicions del futbol base o aficionat, i la participació del futbol professional, creant sistemes d'accés que possibiliten un diferent tractament econòmic, en atenció a la situació econòmica de! sector esportiu de procedència de cada participant, sense que això supose la generació de situacions discriminatòries per raons socials, ideològiques, ètniques, sexuals o religioses.   
De tal manera, les activitats a desenrotllar per la Fundació podran constituir-se com a fonts d'ingressos per al compliment dels seus fins, dotant-se de sistemes de beques o ajudes que possibiliten l'accés de les persones procedents dels sectors més modestos de l'esport, i sense que això supose la creació de situacions discriminatòries per les raons abans assenyalades.   
Seran beneficiaris potencials de la Fundació les persones físiques o jurídiques, que accepten i participen en els objectius d'aquesta. Amb caràcter merament enunciatiu no limitador són beneficiàries de la Fundació les persones físiques que participen directament o indirectament en la pràctica de l'esport del futbol, ja siga com a esportistes, tècnics, àrbitres, metges, sanitaris, gerents d'institucions esportives, i en general, aquelles persones que desenrotllen qualsevol altra funció o participen en activitats relacionades amb la pràctica d'aquest esport en qualsevol dels diferents nivells i categories existents en la seua pràctica; així com les institucions, associacions, clubs, societats o entitats l'objecte principal de les quals siga la participació en competicions esportives en l'esport del futbol en qualsevol dels seus nivells i categories.   
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
El Patronat podrà, quan ho considere d'interés, establir concerts o convenis-programes amb persones jurídiques perquè exercisquen activitats i prestacions dels beneficiaris de la Fundació.   
La determinació dels programes i activitats realitzats per la Fundació i la selecció dels beneficiaris a participar en aquests serà decidida per la Fundació basant-se en els criteris establits pel Patronat per al millor compliment dels fins continguts en els presents Estatuts i els recursos disponibles en cada moment.   
Ningú no podrà imposar al Patronat l'atribució dels beneficis de la Fundació a persones o institucions determinades.  
València, 17 de setembre de 2008.- La secretària autonòmica de Justícia: Patricia Montagud Alario.